cyanic-selkie/wikianc huggingface dataset:
Gro Wânt (folk)
Skiednis
Oan 'e ein fan 'e njoggentjinde iuw rekke it mei kultuer fan 'e Gro Wânt stadichoan fierder yn it neigean. Yn 1862 fêstigen har jezuïten yn Fort Belknap, dy't mei harren bekearing fan 'e mearderheid fan 'e Gro Wânt ta it roomsk-katolisisme de lânseigen leauwensoertsjûgings fan it folk grutte en duorjende skea tabrochten. Boppedat hiene sykten en oarloch har tol easke; tsjin 1904 wiene der noch mar 535 Gro Wânt oer. Yn 'e tweintichste iuw kaam ek it Gro Wânt, de eigen taal, yn 'e knipe, en stoar yn 1981 út. De befolking stabilisearre him lykwols, en begûn fan 1910 ôf wer fluch oan te winnen, nei 3.700 minsken yn 2013.
Grifformearde tsjerke (Grypskerk)
Skiednis
Yn desimber 2011 fusearren de Grifformearde Tsjerke Grypskerk, de Herfoarme gemeente Grypskerk (en omkriten) en de Grifformearde Tsjerke fan Pitersyl ta de Protestantske Gemeente Grypskerk en omkriten. Sûnt 2012 is de grifformearde tsjerke de tsjerke fan de PKN-gemeente fan Grypskerk.
Blijham
Namme
De namme Blyham kaam foar it earst yn 1482 foar, doe't Hayo Addinga in ferdrach sleat mei de stêd Grins, dêr't sprutsen waard oer de takomst fan Bellingwolde en Blijham. Yn 1498 waard it doarp Bleichamme neamd. It wurd blij ferwiist nei "dridze", "modder", en -ham betsjut "hoeke", "lântonge", "finne" en waard benammen brûkt foar leech lizzend klaailân.
Skiednis
It doarp moast troch de úttynjende Doalert stikmannige kearen nei hegere grûn ferhûzje, dêr't de tsjerke en de huzen ferpleatst waarden nei de râne fan it heechfean. Neffens in oerlevering út de sechtjinde iuw wie yn 1418 it tijferskil yn Wynskoat en Blijham te sjen. It krúshearekleaster fan Ter Apel wist lapen grûn yn de omkriten te bedijen. De rânefeandelsetting by de Westerwâldske Aa, en faaks de Pekel A, waarden yn 1470 den Vorwolt neamd, en letter hiet dat gebiet Voorwold. Bûten it doarp lei de wierde De Heemen, Pielzheem of Pijls heerdt, mei fjouwer pleatsen dy't ta de tsjerke fan Wynskoat hearden. Kreksa as dy fan Wynskoat hearden se faaks by de Abdij fan Corvey. De namme, dêr't it Aldfryske pisel "keamer" betsjut, ferwiist faaks nei fan in Midsiuwske stins en  it wie mooglik ien fan de plakken dêr't mei it oanmeitsjen fan it fean úteinsetten waard. It lânregister fan 1636 neamt in stins Camp yn Westeind.
Bloomsbury Publishing
Bloomsbury Publishing PLC is in foaroansteande Britske útjouwerij dy't oprjochte waard yn 1986 en dy't fêstige is yn Londen. Dit bedriuw bringt sawol fiksje as non-fiksje op 'e merk, en hat ynternasjonale bekendheid krigen as de oarspronklike útjouwer fan 'e Harry Potter-rige fan skriuwster J.K. Rowling.
Difyzjes
Bloomsbury Publishing bestiet út fjouwer ûnderskate útjouwersdifyzjes: Fierders binne der twa algemiene ôfdielings dy't alle fjouwer útjouwersdifyzjes ûnderstypje, te witten ferkeap en marketing, en finânsjes en technology. Ymprints wurde yndield by de difyzje dêr't se thúshearre.
Schlangenbad
Skiednis
Hjoed-de-dei binne der meiïnoar njoggen boarnen frijmakke, dy't mei temperatueren tusken 21 en 32 graden celsius op de súdlike helling fan de Bärstädter Kopf ûntspringe. Yn Schlangenbad wurde reumatyske en oare ûnstekkingssyktes behannele.
The Wedding Planner
Plot
Underwilens is yn it stedhûs de trouwerij al yn folle gong. As der lykwols frege wurdt oft der immen is dy't beswier tsjin it houlik hat, is it Mary har heit Salvatore, dy't de seremoanje tsjinhâldt. Hy beseft dat Mary mear foar him as foar harsels trout, en dat soks net goed is. Massimo seit dat er fan Mary hâldt, mar dat er net wol dat se tsjin 't sin mei him trout. Mary beslút ôf te sjen fan it foarnommen houlik. Steve arrivearret lang om let nei't er in skoft yn 'e file stien hat. Hy hie fierstente let west om 'e trouwerij foar te kommen, en is alderûntychlikste ferromme om te hearren dat Mary besletten hat om it net troch te setten. Massimo, dy't sjocht dat Steve wier fan Mary hâldt en dat sy deselde gefoelens foar him hat, bringt Steve op syn scooter nei itselde park dêr't Steve en Mary ek harren earste jûns hinne gien wiene. Dêr fynt Steve Mary op itselde plak dêr't se doe ek siet, wylst se nei in oare âlde film sjocht. Hy leit út dat er noch frijfeint is en freget har om mei him te dûnsjen, en se tútsje inoar.
Pauline Small
Jonkheid en oplieding
Small waard yn 1924 berne as Pauline White Man Runs Him, yn it doarp Lodge Grass, yn it Krieë Yndianereservaat fan súdlik Montana. Har Yndiaanske namme wie Slacht-Twaris-ta-yn-Ien-Simmer (Strikes Twice in One Summer). Hja wie de âldste fan trije bern yn it gesin fan Blake White Man Runs Him en Florence Annie Blaine. Har pake oan heitekant wie de kriger en ferkenner Blanke-Man-Regearret-Him (White Man Runs Him), dy't yn 1876 oan 'e kant fan it Amerikaanske Leger yn 'e ferneamde Slach oan de Little Bighorn focht. Ek wie Small in nicht fan 'e Krieske histoarikus Joe Medicine Crow. Se groeide op yn it distrikt Delling fan 'e Opperhaden (Valley of the Chiefs) yn it Krieë Reservaat. Small genoat in oplieding oan it Yndiaansk Kolleezje fan Haskell, yn Lawrence, yn 'e steat Kansas.
Back to the Future (film)
Plot
As Marty wer bykomt, befynt er him yn 'e wente fan 'e húshâlding fan syn mem Lorraine. It wurdt him dúdlik dat er wat stoms dien hat. Hy ken it ferhaal fan 'e earste moeting fan syn heit en mem ommers goed: Marty syn pake Sam Baines ried by himsels foar hûs in jonge oan dy't bewusteleas rekke. Dêrom naam er him mei yn 'e hûs, dêr't de jonge, dy't Marty syn heit George wie, fersoarge waard troch Sam syn dochter, Marty syn mem Lorraine. Hja rekken fereale en op it Enchantment under the Sea-bal tuten se foar de earste kear. Se krigen ferkearing en trouden letter en stiften in gesin. No hat Marty, trochdat er George oan 'e kant treaun hat, it plak fan syn eigen heit ynnommen. Hy wurdt fersoarge troch Lorraine, dy't, ta syn ôfgriis, fereale op hìm rekket. Marty bliuwt dy jûns te iten yn 'e Baines-húshâlding, wêrby't er oanhâldend ûnder de tafel de hantaastlikheden fan syn mem ôfwarje moat, oant er úteinlik mei in ferlechje útpykt.
Arne Jansen
thumb|225px|Arne Jansen yn 2007 Aloisius Gertrudis Gerhardus (Arne) Jansen (Wieken, 26 april 1951 – Silvolde, 10 desimber 2007) wie in Nederlânsk sjonger.
It Achterhûs (deiboek)
It Achterhûs: Deiboekbrieven 14 juny 1942 - 1 augustus 1944 is de Fryske oersetting fan it oarspronklik yn it Nederlânsk skreaune Het Achterhuis: Dagboekbrieven 14 juni 1942 - 1 augustus 1944, it deiboek dat de jonge joadinne Anne Frank yn 'e Twadde Wrâldoarloch goed twa jier lang ûnderhold, wylst se mei har gesin en ferskate oaren ûnderdûkt siet yn it efterhûs fan in Amsterdamsk greftepân.
Deiboek
Yn har deiboek skreau Anne Frank oer deistige foarfallen, mar lei hja ek har djipste gefoelens en tinzen fêst. Hja ferpersoanlike dêrby har deiboek as "Kitty", om't se in kammeraatske brek wie oan wa't se har geheimen kwyt koe, en skreau yn brieffoarm, stiiffêst begjinnend mei "Lieve Kitty". Dat hja dêrby gebrûk makke fan skûlnammen om har mei-ûnderdûkers en de fjouwer helpers oan te tsjutten, makket dúdlik dat se har bewust wie fan 'e earnst fan 'e sitewaasje. Sa feroare it gesin Van Pels yn 'e famylje Van Daan, en Fritz Pfeffer waard Albert Dussel, wylst Miep Gies omneamd waard ta Miep van Santen en Bep Voskuijl ta Elli Vossen.
Habo
Ferkear
By Habo rint de Länsväg 195 en it plak hat in stasjon oan it spoar Falköping - Nässjö.
Rydstripe
right|250px|thumb|Standertyndieling fan in [[autogongwei mei suteldyk en fytspaad. Sjoch de kleure balken en letters boppe-yn. Read: Dyk (B, D o/m J, K) Blau: Rydbaan, in fytspaad jildt net as rydbaan Swart: Rydstripe A sydberm B suteldyk C sydberm D flechtstripe, útrydstripe E rydstripe F spitsstripe G midstripe H middenberm J flechtstripe, ynrydstripe K fytspaad]] In rydstripe is in part fan in rydbaan, dêr't reauwen oerhinne ride kinne. In rydbaan kin út ien of mear rydstripen bestean. Rydstripen wurde begrinzge troch dykmarkearrings. Measte diken hawwe twa rydstripen dy't ornearre binne foar ferkear yn tsjinoerstelde rjochtingen. Autogongwegen en guon autowegen binne dûbele rydbanen, en hawwe twa of mear rydstripen yn deselde rjochting.
Skiednis
De earste dykmarkearrings yn Jeropa waarden oanbrocht yn 1921 om in plak fan in ûngemak oan te tsjutten by Birmingham. Dêrnei waarden diken yn Grut-Brittanje mei wite ferve markearre.
Yn 1939 wiene rydstripemarkearrings yn de Feriene Steaten al wiidweidich brûkt. Stadichoan folgen oare lannen. Nei de Twadde Wrâldkriich waarden der reauwen útfûn, dy't markearrings oanbringe koene.
Monteedraverij
Koers
By de Jouster Merkedraverij fan Hurddraverij en Rinferiening De Jouwer wurdt de koartebaanwedstryd hâlden op in gersbaan.
Katedraal fan Leicester
Skiednis
Yn july 2014 waard in werynrjochting fan it grien om de katedraal foltôge. Ek waard in byld fan kening Richard III út 1980 yn de tún set. Yn it koer stie oant foar koart in senotaaf foar kening Richard III. It monumint waard ferfongen troch de tombe fan de kening sels. De kening waard nei syn dea yn 1485 by de Slach by Bosworth byset yn it Fransiskaanske kleaster fan Leicester. Syn oerbliuwsels waarden yn 2012 opgroeven en yn febrewaris 2013 idintifisearre. Op 26 maart 2015 waard de kening byset yn de katedraal.
Arsjitektuer
It súdlike portaal, de Vaughan Porch, fan de katedraal is in ûntwerp fan John Loughborough Pearson, dy't ek it ûntwerp fan de katedraal fan Truro levere. It portaal is ferneamd nei de famylje Vaughan, dy't foar in grut part fan de 19e iuw de predikanten oan de tsjerke levere. Oan de gevel is in rige fan bylden fan hilligen, teologen, biskoppen en in greve oanbrocht.
Benjamin Moser
Biografy
Moser hat oersettingen publisearre út it Nederlânsk, Frânsk, Spaansk en Portugeesk. Njonken dy talen kin er noch seis oare talen sprekke.
Near Earth Asteroid Tracking
De wichtichste ûndersiker wie Eleanor F. Helin, mei-ûndersikers wiene Steven H. Pravdo en David L. Rabinowitz.
NEAT hie in oerienkomst mei de United States Air Force om in GEODSS teleskoop brûke te meien, op Haleakala, Maui, Hawaii. GEODSS is de ôfkoarting fan Ground-based Electro-Optical Deep Space Surveillance. Dy teleskopen waarden ûntwikkele om romteskippen yn harren baan om de ierde optysk te folgjen. It NEAT-team ûntwikkele in CCD-kamera en kompjûtersysteem foar de GEODSS teleskopen. It formaat fan de CCD-kamera is likernôch 4096 × 4096 piksels en yt gesichtsfjild is ûngefear 1.2° × 1.6°.
Airbus A380
Bestellingen en leveringen
thumb|De Airbus A380, yndieling foar 519 passazjiers Om út de kosten te kommen hie Airbus 420 tastellen ferkeapje moatten. Febrewaris 2019 makke Airbus buorkundich dat de ferkeap sa tsjinfalt dat de produksje yn 2021 staakt wurde sil
Pergamino (Buenos Aires)
Berne yn Pergamino
thumb|left|Plaza Merced
Roger Ailes
Karriêre
Yn 1967 rekke er behelle yn in diskusje oer tillefyzje en polityk mei Richard Nixon, dy't doe gast yn it programma wie. Letter skille Nixon Ailes op om as syn útfierend produsint foar syn kampanje foar de presidintsferkiezings foar tillefyzje te tsjinjen. De suksesfolle kampanje fan Nixon waard Roger Ailes syn earste politike ûndernimming.
Yn 1984 wurke er foar de kampanje fan Ronald Reagan om him fannijs te kiezen by de presidintsferkiezings, en yn 1988 wurke er foar de kampanje fan George H. W. Bush. Yn 1991 wurke er foar de net suksesfolle kampanje fan Richard Thornburgh út Pennsylvania, dy't foar in posysje yn de Amerikaanske Senaat rûn. Roger Ailes makke dêrnei dien mei syn polityk advys. Nei de oanslaggen op 11 septimber 2001 advisearre er presidint George W. Bush dat it Amerikaanske publyk geduld hawwe soe salang't se oertsjûge wiene dat Bush de terroristen sa hurd mooglik oanpakke soe.
Opstappen by Fox News
Op 21 july 2016 stapte Ailes op by Fox News, en ûntfong noch in opstappreemje fan $65 miljoen fan 21 Century Fox, dat doe noch it memmebedriuw wie fan 20th Century Fox en Fox News. Rupert Murdoch folge him op as algemien direkteur oant der in ferfanging fûn waard.
Nei Fox News
Yn novimber 2016 skreau Fox-presintatrise Megyn Kelly yn har boek oer har ûnderfining mei Ailes. Neffens Kelly, doe't se by Fox úteinsette, hie Ailes gauris byienkomsten mei har dêr't er seksuële opmerkings oer har makke efter sletten doarren. Ek sei Kelly dat Ailes har besocht hie te tútsjen, mar se wist it kantoar út te kommen. Nei dat foarfal yn 2006, sei se, yntimidearre Ailes har net mear. Doe't Gretchen Carlson yn 2016 mei har bekuldigings om utens kaam, waard Kelly troch 21st Century Fox ûnder druk setten en ferdigenje Ailes, itjinge se wegere te dwaan.
Karen Miller
Libben en karriêre
Miller waard yn 1961 berne yn Vancouver, yn 'e Kanadeeske provinsje Britsk-Kolumbia. Har âlden emigrearren lykwols mei har nei Austraalje doe't se noch mar in pjut fan twa jier wie. Sadwaande groeide Miller op yn Austraalje en beskôget se har as Australise. Nei't se ôfstudearre wie oan 'e Universiteit fan Technology yn Sydney, wenne se trije jier yn Ingelân ear't se weromkearde nei Austraalje.
Hertha BSC
Oarspronklik spile de klup har thúswedstriden yn de Plumpe, in stadion dat yn de Twadde Wrâldkriich geregeldwei bombardearre waard. Stadichoan waarden der hyltyd mear wedstriden yn it Olympiastadion spile. Hertha BSC drige yn 1971 fallyt te gean, wêrtroch de klup Die Plumpe ferkeapje moast.
Pedro Troglio
(28 july 1965) is in eardere Argentynsk fuotballer. Earder spile foar River Plate, Hellas Verona, Lazio, Ascoli, Avispa Fukuoka, Gimnasia y Esgrima La Plata en Unión. spile ek yn it Argentynsk fuotbalalvetal. Hy die mei oan it Wrâldkampioenskip 1990.
Herfoarme Tsjerke yn Amearika
De Herfoarme Tsjerke yn Amearika (Ingelsk: Reformed Church in America), gauris ôfkoarte ta RCA, is in kalvinistysk protestantsk tsjerkegenoatskip yn 'e Feriene Steaten en Kanada. Dizze organisaasje komt streekrjocht fuort út 'e Nederlânsk-Herfoarme Tsjerke, en waard stifte yn 1628, doe't de Nederlânske kolonisten yn Noard-Amearika harren earste tsjerklike gemeente oprjochten. Sûnt 1754 is it selsstannige tsjerke, dy't oant 1867 de namme fan Herfoarme Protestantske Nederlânske Tsjerke (Reformed Protestant Dutch Church) droech. De Herfoarme Tsjerke yn Amearika hat likernôch 230.000 leden.
Leauwe
Fral de ferskowende hâlding foar homoseksualiteit oer en it feit dat yndividuële gemeentes net mear beslisse mei oft se al of net froulike foargongers talitte, hat derta laat dat sûnt 2013 teminsten seis fan 'e konservativere gemeenten oerstapt binne fan 'e Herfoarme Tsjerke yn Amearika nei de folle strangere Presbyteriaanske Tsjerke yn Amearika.
Grutte Easten
It Grutte Easten (Frânsk: Grand Est) is in bestjoerlike regio yn it noardeasten fan Frankryk dy't op 1 jannewaris 2016 ûntstien is nei de gearfoeging fan de eardere regio's Elzas, Loataringen en Sjampanje-Ardinnen yn it ramt fan de weryndieling fan de bestjoerlike regio's yn Frankryk.
Tristan Bangma
Sportkarriêre
Yn septimber 2019 wûn Bangma op 'e tandem mei syn 'stoker' Patrick Bos by it WK parahurdfytsen op 'e dyk yn Emmen de goudene medalje, foàr hurdfytsers út Spanje en Poalen. It wie Bangma syn earste wrâldtitel en hy wie sa grutsk as in pau mei syn reinbôgetrui.
European Pilot Selection & Training
300px|thumbnail|Logo fan EPST European Pilot Selection & Training (Frysk: Jeropeeske Piloateseleksje en -Oplieding), meastentiids ôfkoarte ta EPST, is in Nederlânske loftfeartskoalle yn Utert en waard 1997 oprjochte. Tegearre mei de KLM Flight Academy wurdt EPST op dit stuit as de wichtichste piloate-oplieder fan Nederlân beskôge. In grut part fan har oardel jier duorjende fleanoplieding wurdt, ôfhinklik fan 'e kar dy't in studint makket, fersoarge troch de Britske loftfeartskoalle CTC Aviation of de Sweedske SAA. Allinnich it winnen fan nije studinten en it lêste part fan 'e oplieding wurdt troch EPST sels fersoarge.
Seleksje
Hjirûnder stiet in oersjoch fan 'e trije seleksjefazen fan EPST:
Nikolaastsjerke (Obergum)
Skiednis
De âldste dielen fan de tsjerke datearje út de 13e iuw, mooglik noch út de earste helte dêrfan. Yn de 14e iuw waard sealtsjerke nei it easten ta langer makke mei in triomfbôge en in trijesidige koersluting. Tagelyk waard de toer, dy't earder frijsteand wie, oan de tsjerke boud. Nei alle gedachten waarden de besteande finsters fan de súdlike muorre yn de 17e iuw fergrutte. Ek waard yn it begjin fan dy iuw it hjoeddeiske oerwurk yn 'e toer set. Tsjin it ein fan de 18e en it begjin fan de 19e iuw ûndergyng de tsjerke in grutte ferbouwing. Dêrby waarden de súdlike muorre op 'e nij ommitsele en de finsters dêr fergrutte om se like grut te meitsjen as dy fan it koer. De nije tagong fan 1790 yn de toer ferfong te besteande tagong tusken it skip en de toer.
Yn de jierren 1960 waard útein set mei in grutte restauraasje. De tsjerklike gemeente hie lykwols net in soad jild en susydzje fan it Ryk liet op him wachtsje. It meubilêr waard ferwidere, de flierren iepen brutsen en de muorren ôfbikt, mar it restauraasjeplan waard ôfkard troch it Ryk. It wurk waard dellein en de tsjerke ferfoel. Dielen fan de preekstoel waarden stellen of fernield. Ek ferdwûnen dielen fan de hearebanken. De sitewaasje liede û.o. ta de oprjochting fan de Stifting Alde Grinslânske Tsjerken (SAGT). Nei de oerdracht fan it gebou yn 1970 oan dy stifting waard de restauraasje foltôge.
Houston (pornografysk aktrise)
Mainstream-karriêre
Houston die ek geregeldwei mei oan praatprogramma's op 'e Amerikaanske tillefyzje en radio, lykas de Howard Stern Show, de Jenny Jones Show en de Jerry Springer Show. Teffens ferskynde se yn 2003 yn 'e tillefyzjekwis Win Ben Stein's Money, dy't presintearre waard troch de komyk Ben Stein.
Éditions Grasset & Fasquelle
Skiednis
Éditions Grasset & Fasquelle waard yn 1907 ûnder de namme Éditions Bernard Grasset (of koartwei Éditions Grasset) oprjochte troch de útjouwer Bernard Grasset (1881-1955), dy't oant syn dea oan it haad fan it bedriuw stean bleau. Nei syn ferstjerren waard de útjouwerij oernommen troch syn omkesizzer Bernard Privat, dy't it bedriuw yn 1959 fúzjearje liet mei konkurrint Éditions Fasquelle (oprjochte yn 1896). Under de nije namme Éditions Grasset & Fasquelle gie it bedriuw fierder mei Privat as presidint-direkteur en Jean-Claude Fasquelle as algemien direkteur.
Back to the Future Part II
Plot
Trijeresom reizgje Marty, Doc en Jennifer nei 21 oktober 2015, dêr't Doc fuort nei oankomst Jennifer mei in elektroanysk apparaatsje yn 'e sliep falle lit. Hja stelde nammentlik oan ien wei troch fragen oer har eigen takomst, en neffens Doc is it net goed om tefolle oer jins eigen takomst te witten. No sil se it tiidreizgjen letter as in dream beskôgje. Hy leit Marty út dat syn teenagesoan, Marty jr., oer in pear minuten in moeting hawwe sil mei Griff Tannen, de pakesizzer fan Biff, dy't him freegje sil mei te dwaan oan in ynbraak. As Marty jr., dy't in slopjanus is, him yntimidearje lit om dêr "ja" op te sizzen, sil er noch dyselde jûns arrestearre wurde en kriget er fyftjin jier finzenisstraf. As syn suster Marlene him letter besiket út te brekken út 'e finzenis, wurdt sy ek pakt en kriget sy tweintich jier finzenisstraf. Dy beide foarfallen foarmje de earste dominostientsjes foar it folsleine ferdjer fan 'e hiele famylje McFly. It is dêrom saak dat Marty him foardocht as syn eigen soan en Grif "nee" ferkeapet.
Casting en kontroverse
Wells hie yn 'e earste film de rol fan Jennifer Parker, Marty syn faam, fertolke. Hja keas yn 1989 foar it ferplegen fan har sike mem ynstee fan fuortsetting fan har aktearkarriêre. (Hja soe pas yn 1996 yn Hollywood weromkeare mei de haadrol yn Still Waters Burn.) Wells waard ferfongen troch Elisabeth Shue, wat it nedich makke dat de einsêne fan 'e earste film, dy't teffens de begjinsêne fan Back to the Future Part II is, op 'e nij opnommen waard. De werfilme sêne is opmerklik yn 'e filmskiednis om't er frijwol shot foar shot mei de oarspronklike opname oerienkomt, mei mar minime ferskillen.
Andrej Koerkov
Libben en wurk
Koerkov publisearre syn earste wurk yn eigen behear flak foar de delfal fan de Sovjet-Uny yn 1991 (earder hie er al acht romans skreaun, mar dy krige er net publisearre). Dêrnei krige er al gau súkses, ek ynternasjonaal. Syn wurk waard yn 37 talen oerset en guon fan syn romans waarden ek ferfilme. Yn syn wurk beskriuwt er mei in skerp, iroanysk, each de faak hurde wurklikheid yn it nije Ruslân en Oekraïne, mei in protte swarte humor en surrealistyske eleminten, sûnder echt synysk te wurden.
Kurt Bilau
Utfiner en ûntwerper fan wynmûnetechnology
Troch de goede resultaten en de promoasje waarden de wjukken fan Bilau hieltiten populêrder. Tsjin de tiid dat se it meast ferspraat wiene (om 1940 hinne), wiene sa'n 160 wynmûnen yn Dútslân en út en troch ek yn it bûtenlân útrist mei Ventikanten. Mar sels de ferbettere wjukken koene de delgong fan de mûnetechnology net keare, en mei de wynmûnen ferdwûne de Ventikants ek.
Publikaasjes
In kar:
Montserrat Caballé
Iere karriêre
Yn 1961 fertolke se de haadrol fan Iphigénie yn Christoph Willibald Gluck syn Iphigénie en Tauride yn it Teatro Nacional de São Carlos yn 'e Portegeeske haadstêd Lissabon. Yn 1962 kearde Caballé werom nei Barseloana, dêr't se optrede yn it Gran Teatre del Liceu mei de titelrol yn Strauss syn Arabella. Fan 'e hjerst fan 1962 oant de maityd fan 1963 gie se op toernee troch Meksiko, dêr't se û.m. de titelrol yn Manon fan Jules Massenet song yn it Palacio de Bellas Artes yn Meksiko-Stêd. Neitiid fersoarge se noch ferskate oare súksesfolle optredens yn it Liceu yn Barseloana.
Lettere jierren
Tsjin dy tiid hie Caballé har stim wat fan syn iere suverens ferlern, dat se begûn mear dramatyk te lizzen yn rollen dy't dêr ferlet fan hiene. Yn 1978 song se Tosca yn San Francisco mei Pavarotti as tsjinspiler, Norma yn Madrid en Adriana Lecouvreur yn 'e Metropolitan Opera mei José Carreras as tsjinspiler. Ek yn 'e 1980-er jierren kearde se faak werom yn 'e Metropolitan Opera, yn rollen lykas Tosca (1980) en Elisabetta (1985). Ek song se dêr konserten yn 1981 en 1983. Har lêste optreden yn 'e Metropolitan Opera wie op 10 oktober 1985, yn 'e rol fan Tosca, mei Pavarotti as Cavaradossi en Cornell MacNeil as Scarpia.
Harspit
De ôfbylding lit trije typen harspitten sjen. It linker wurdt brûkt troch it mei de punt yn in bygelyks in stobbe te slaan en wurdt brûkt yn kombinaasje mei in gewoane hammer. De middelste en rjochter wurde mei de punt yn de grûn stutsen en brûkt yn kombinaasje mei in harhammer.
Augsburg
Stedsdielen
XI: Spickel-Herrenbach
Emma Sandys
Libben en wurk
Sandys wie de suster fan Frederick Sandys. Beide bern krigen skilderûnderrjocht fan heit Anthony Sands.
Natalie Allen
Sjoernalistike karriêre
Ein septimber 2001 gie Allen by CNN wei, wêrnei't se fan mids 2003 ôf by de nasjonale Amerikaanske stjoerder NBC wurke. Se die ferslach fan in ferskaat oan nijssaken foar it NBC Nightly News en wurke mei oan The Today Show. Ek wie se presintatrise/nijslêzeresse by it susterkanaal MSNBC en freelance-korrespondinte foar in oar susterkanaal, CNBC, dêr't se û.m. live ferslach die fan 'e begraffenis fan âld-presidint Ronald Reagan, yn 2004, en de presidinsjele ynauguraasje fan 2005. Yn datselde jier berjochte se út 'e studio wei oer it oan lân gean fan 'e orkaan Katrina yn New Orleans, op it stuit dat dat barde. Teffens die se in grut tal fraachpetearen. Mids 2006 ferliet se NBC hommels, wat spekulaasjes oprôp oer in mooglik misrûne românse op it wurk, mar neffens Allen gie it simpelwei om in ynkrimping fan it budget foar freelance-meiwurkers, dêr't û.o. sy de dupe fan wurden wie.
Ein 2007 wie Allen op 'e nij op 'e tillefyzje, diskear by it waarkanaal The Weather Channel, dêr't se Forecast Earth presintearre, in fêst programma fan in oere dat wijd wie oan klimaatferoaring, it miljeu, duorsume enerzjy en "griene" libbenswizen. Dêrnjonken reizge se hiel Amearika troch om pioniers op dat mêd te ynterviewen, wêrby't se djipseedoek mei oseanografe Sylvia Earle, op syltocht gie mei poalaventoersman sir Robert Swan, en mei withoefolle oaren spriek, lykas Jerome Ringo fan 'e Apollo Alliânsje, Paul Holland, in "griene" ynvestearder út Silicon Valley, skriuwster Barbara Kingsolver, en de Kanadeeske wittenskipper David Suzuki.
Ynternasjonale Kynologyske Federaasje
De Ynternasjonale Kynologyske Federaasje (offisjeel, Frânsk: Fédération Cynologique Internationale), meast oantsjut mei de ôfkoarting FCI, is de wichtichste ynternasjonale federaasje fan nasjonale kynologyske ferienings. Dizze organisaasje is fêstige yn it Belgyske Thuin, en stelt him ta'n doel om 'e fokkerij en it hâlden fan rassuvere hûnen oan te moedigjen.
Death Wish (filmsearje)
Death Wish II
As Kersey thúskomt mei Carol, slane se him bewusteleas, fermoardzje se Rosario en ûntfiere se Carol nei harren skûlplak, dêr't se har ek ferkrêftsje. As se besiket fuort te kommen, falt se op in stek mei grutte pjukken en wurdt se speetst. Kersey wegeret mei te wurkjen oan it ûndersyk dat troch it Los Angeles Police Department (LAPD) nei de saak ynsteld wurdt. Ynstee begjint er op 'e nij as figilante jacht te meitsjen op 'e dieders, wêrby't er syn aktiviteiten net inkeld foar de plysje, mar ek foar Geri geheim besiket te hâlden. It LAPD ropt de help yn fan resjersjeur Ochoa (Vincent Gardenia) fan it New York Police Department (NYPD), dy't inkele jierren earder in soartgelikense saak behannele hat. Death Wish II waard op 'e nij regissearre troch Michael Winner, nei in senario fan David Engelbach. De film gie op 11 febrewaris 1982 yn premiêre, en brocht $45 miljoen op tsjin in budget fan $8 miljoen.
Liudgertsjerke (Garnwerd)
Skiednis
Patroanhillige fan de tsjerke wie nei alle gedachten de apostel Liudger. Oant 1888 hong yn de toer in klok út 1520, wêrfan't it ynskrift ferwiisde nei de hillige.
Oargel
It oargel waard yn 1809 yn opdracht fan Carolus Justus Lewe, hear fan Aduard, boud troch Lambertus van Dam út Ljouwert. Yn 1834 waard it oargel troch syn soannen útwreide mei in twadde manuaal. It oargel hat 18 registers; it pedaal is oanhongen. De tuorren binne fersierd mei bylden fan S. van Lekkum, dy't it Leauwe, de Hope en de Leafde symbolisearje.
Jonathan Cape (útjouwerij)
Jonathan Cape is in Britske útjouwerij dy't fêstige is yn Londen. It bedriuw waard yn 1921 oprjochte troch útjouwer Jonathan Cape, dy't it nei himsels ferneamde. Fral yn 'e earste helte en de midden fan 'e tweintichste iuw hie de útjouwerij in poerbêste reputaasje om 'e hege kwaliteit fan 'e boeken dy't der útjûn wiene. Dêrûnder wiene wurken fan auteurs as James Joyce, Ian Fleming en T.E. Lawrence. Nei it ferstjerren fan 'e stifter fúzjearre Jonathan Cape mei trije oare Londenske útjouwerijen efterinoar, oant it yn 1987 oernommen waard troch Random House.
The Kingdom (film)
Plot
Neitiid arrivearje FBI-agint Fran Manner en DSS-agint Rex Burr, dy't as attasjees op 'e Amerikaanske ambassade yn Saûdy-Araabje wurkje, op it plak delikt. Dêr binne tahastige plysjeminsken, brânspuitlju en ferpleechkundigen dwaande om 'e slachtoffers fan 'e oanslach te helpen. Manner skillet syn goede freon op, spesjaal agint Ronald Fleury fan 'e FBI, dy't op dat stuit krekt in sprekbeurt jout op 'e beukerskoalle fan syn jonge soan Kevin. Manner fertelt Fleury dat se yn Ar-Riaad ferlet hawwe fan fersterking mei in ûndersyksteam fan 'e FBI, en Fleury seit ta dat er alles dwaan sil om dat foarinoar te krijen. Manner hat it tillefoanpetear krekt beëinige as midden yn de rêdingsaksje in ûnbidige lading eksplosiven ta ûntploffing brocht wurdt, wêrby't hy, Bura en mear as twahûndert oare minsken omkomme.
Op it haadkertier fan 'e FBI yn Washington, D.C. riedt Fleury de oare deis in team ta op útstjoering nei Saûdy-Araabje. Dêrby flústeret er spesjaal aginte Janet Mayes, dy't ek goed befreone wie mei Fran Manner, wat yn it ear om har te kalmearjen. De Saûdys fiele lykwols neat foar Amerikaanske bemuoienis mei it ûndersyk, en it Amerikaansk Ministearje fan Justysje en it Amerikaansk Ministearje fan Bûtenlânske Saken ûnderstypje dy de opstelling om't Saûdy-Araabje de wichtichste en ynfloedrykste Amerikaanske bûnsgenoat yn it Midden-Easten is dy't dêrom mei ferwielene wanten oanpakt wurde moat. Fleury is it dêr net mei iens, en sjantearret prins Thamer, de Saûdyske ambassadeur yn 'e Feriene Steaten, om tagong ta Saûdy-Araabje te krijen foar himsels en syn team, dat bestiet út spesjaal aginten Adam Leavitt, in ynljochtinge-analist, Grant Sykes, in bomtechnikus, en Janet Mayes, in patolooch-anatoom.
Underweis nei de Ynternasjonale Lofthaven Kening Chaled wurdt it konfoai lykwols oanfallen troch terroristen. De foarste auto riidt op in bom en de auto wêryn't it FBI-team, kolonel Al-Ghazi en sersjant Haytham sitte, slacht ferskate kearen oer de kop, sadat de ynsittenden, hoewol fierhinne ynoarder, dochs in skoftke net goed by sûpe en stút binne. Yn dat skoftke wurdt agint Leavitt út it autowrak skuord en ûntfierd. Al-Ghazi sjit twa oanfallers dea en Fleury wit ien fan 'e oanfallers te ferwûnjen. Al-Ghazi foarderet in pasearjende auto op en set mei Fleury, Sykes, Mayes en Haytham de efterfolging yn. De auto wêryn't de oanfallers de oanhâldend tsjinakseljende Leavitt oermasterje, boeie en knevelje, liedt de efterfolgers nei de wyk Al-Sûweidi, in gefaarlik plak, mei't de anty-Westerske terroristen dêr in protte oanhing ûnder de befolking hawwe. As se by in flatgebou de (no lege) auto ûntdekke dy't se efterfolgen, wurde se fuortendaliks oanfallen troch in stikmannich lju dy't bewapene binne mei automatyske gewearen en bazooka's.
Untfangst
The Kingdom krige fan 'e filmkritisy mingde resinsjes. Kenneth Turan fan The Los Angeles Times neamde de film "in gewykst ferlechje foar effisjint trelit dat noch net heal sa fernimstich is as it wêze wol." Nettsjinsteande dat The Kingdom de earste Hollywood-film yn jierren wie dy't in lykwichtich byld fan Arabieren en de Arabyske wrâld joech, sette Lou Lumenick de film yn 'e New York Post wei as "in nije reden foar de islamityske wrâld om 'e Feriene Steaten te haatsjen." Ek neamde er The Kingdom ksenofobysk en "tajaand oan 'e tiidsgeast". Yn The A.V. Club joech Scott Tobias de film in meager seiske. Hy hie krityk op it "mislikmeitsjende type eskapisme" fan The Kingdom, troch it filmpublyk genietsje te litten fan "it winnen fan fantasij-oarloggen" en it jaan fan in ideälisearre ôfskildering fan 'e effisjinsje fan 'e Amerikaanske ynljochtingetsjinsten. Ek fûn er dat The Kingdom "nettsjinsteande ien sympatike Arabier" as "rasistysk" omskreaun wurde koe. (Yn wurklikheid sieten der folle mear sympatike Arabieren yn 'e film en wie it ien fan 'e minst rasistyske Hollywood-films oer ekstremistysk islamitysk terrorisme dy't ea makke wie.)
John Podhoretz, in kollumnist yn 'e Weekly Standard, neamde The Kingdom lykwols "foarsjoen fan in perfekt tempo" en "opmerklike fris en befredigjend." Hy ferliek de film posityf mei û.o. The Taking of Pelham One Two Three (1974) en Dog Day Afternoon (1975). Yn The New York Times omskreau A.O. Scott The Kingdom as "in gewykste, ûnmeilydsum effektive sjenrefilm." Dêr heakke er oan ta: "Krekt sa't Rambo in fantasijferhaal biedt wêryn't de neisleep fan 'e Fjetnamoarloch nochris oerdien wurde kin, sa kin The Kingdom sjoen wurde as in winsktinkend refizjonistysk senario foar de Amerikaanske reäksje op islamitysk-fûnemintalistysk terrorisme." Peter Travers fan it tydskrift Rolling Stone joech de film 3 fan 4 stjerren, wylst Evan Williams fan The Australian it "in treflike skriller" neamde en opmurk dat it "skoan ris de earste Hollywood-film wêze kin dy't de Saûdyske belutsenens by ynternasjonaal terrorisme beneamt."
Warkum (gemeente)
Warkum (Nederlânsk en offisjeel: Workum) is in eardere gemeente yn 'e Súdwesthoeke fan Fryslân, dy't inkeld de histoaryske stêd Warkum en omkriten omfieme. De gemeente Warkum hie op 1 jannewaris 1981 4.440 ynwenners, en besloech in oerflak fan 28,41 km². De gemeente Warkum gie yn 1984 op yn Nijefurd.
Drylts (gemeente)
Drylts (Nederlânsk en offisjeel: IJlst) is in eardere gemeente yn 'e Súdwesthoeke fan Fryslân, dy't inkeld it histoaryske stedsje Drylts en syn klokslach omfieme. De gemeente Drylts hie op 1 jannewaris 1981 2.819 ynwenners, en besloech in oerflak fan 6,59 km². Yn 1984 gie de gemeente Drylts op yn 'e nije gemeente Wymbritseradiel.
Jeraziatyske lynks
Status
Yn Nederlân is de Jeraziatyske lynks wierskynlik om 1890 hinne útstoarn, al is men dêr net alhiel wis fan. Hoewol't er op it stuit offisjeel noch altiten as útstoarn te boek stiet, hawwe der sûnt de njoggentiger jierren fan 'e tweintichste iuw in stikmannich waarnimmings west, de measten yn Súd-Limboarch, mar ek in pear yn Gelderlân.
Dartford
Dartford leit yn de delling fan de rivier de Darent, dêr't de âlde Romeinske hearrewei fan Londen nei Dover trochhinne rint. De namme fan it plak betsjut furde (ford) troch de Darent. Yn Dartford wenje in protte forinzen dy't yn Londen wurkje. De stêd hat ek ien fan de grutste winkelsintrums fan Ingelân.
Alex Brosque
(12 oktober 1983) is in Australysk fuotballer. Earder spile foar Marconi Stallions, Feyenoord, Westerlo, Brisbane Roar, Sydney, Shimizu S-Pulse en Al-Ain.
Fenisysk alfabet
Om't de lettertekens oarspronklik yn stien beitele waarden, binne de measte letters fan it alfabet, lykas de runentekens, hoekich en rjocht. It skrift waard fan rjochts nei lofts skreaun. Bytiden waard it ek wol fan rjochts nei lofts en dan fan lofts nei rjochts, de saneamde bûstrofedon ("sa as in okse ploeget"), skreaun. Fan ferskate letters binne der ferskate farianten; sa wurdt de tav wol gauris mei "+' skreaun ynstee as 'x', de chet mei twa dwersstreekjes, ensafuorthinne.
Conspirator (roman)
Wat foarôf gie
Doe't de Phoenix nei in reis dy't twa jier duorre hie, weromkearde by de Ierde fan 'e atevi, wachte Bren-en-dy dêr in ûnoangename ferrassing (sjoch: Destroyer). Op 'e planeet hie in bloedige steatsgreep plakfûn, wêrby't Tabini-aiji ôfset wie. It fêstelân waard no behearske troch in koälysje fan 'e Kadigidi út 'e Padi-delling en suderlingen út 'e Marid, en yn Shejidan, de haadstêd fan 'e Westlike Assosjaasje regearre de usurpator Murini, it haad fan 'e Kadigidi-clan. It Slûpmoardnersgilde, dat mank de atevi wet en iepenbiere oarder hanthavene, wie oant op it bien ferdield; op ferskate plakken op it fêstelân wie in guerrilja-oarloch geande tusken Murini syn troepen en oanhingers fan Tabini; en op it eilân Mospheira makke de minsklike koloanje him op foar in iepen oarloch tsjin Murini. It wie ûnbekend oft Tabini noch libben wie.
De weromkear fan 'e Phoenix mei oan board de paidhi, de aiji-dûairiêre en de erfgenamt fan 'e aiji, late ta in kontrarevolúsje (sjoch: Pretender) wêrby't Murini en trewanten binnen inkele dagen ûnder fuotten helle waarden en Tabini, dy't ûnderdûkt bliek te wêzen, wer oan 'e macht brocht waard. Hoewol't it noarden, de midden, it westen en, nei in lytse rebûlje (sjoch: Deliverer) ek it easten no wer stevich yn 'e hannen fan it regear fan Tabini binne, is it suden, de Marid, noch altyd in probleemgebiet.
Hurde science fiction
Hurde science fiction, of yn it Ingelsk hard science fiction, is in subsjenre of kategory fan science fiction. It wurdt karakterisearre troch in klam op technology en wittenskiplike akkuratens. De term 'hard science fiction' waard yn 1957 yntrodusearre troch de Amerikaanske auteur en literatuerkritikus P. Schuyler Miller yn in resinsje fan 'e roman Islands of Space yn 'e novimber-edysje fan it tydskrift Astounding Science Fiction. Ein jierren '70 waard op basis fan it begryp 'hurde science fiction' de tsjinstelde term 'sêfte science fiction' betocht, foar science fiction-wurken dy't net, of mar sydlings, mei technology en wittenskip ûnderboud binne. De beide begripen ferwize nei it (yn it Ingelsk) gongbere ûnderskie tusken de 'hurde' wittenskippen of natuerwittenskippen, lykas natuerkunde, skiekunde, wiskunde en astronomy, en de 'sêfte' wittenskippen of sosjale wittenskippen, lykas antropology, sosjology, psychology en filosofy.
Gerbrich de Jong
Karriêre
De Jong studearre Nederlânske en Fryske taal en kultuer oan de Ryksuniversiteit Grins. Yn de tiid fan har masterstúdzje wurke se as leraresse Frysk en Nederlânsk. Nei har stúdzje wurke se in tiid as ûnderwizeresse yn it fuortset en it heger ûnderwiis. Fan oktober 2014 oant july 2015 wie se ûndersyksassistinte by it projekt Taalportaal oan de Fryske Akademy. Foar it Taalportaal skreau se oer de Fryske morfology.
Lyts Frysk puzelboek
Ein 2021 ferskynde fan har hân it yn eigen behear útjûne Lyts Frysk puzelboek. De 55 puzels wiene benammen bedoeld foar minsken dy’t it Frysk goed yn’e macht hawwe. Utgongspunt wiene de puzels út de Nederlânske Tien-voor-Taal puzels fan Denksport. Yn it boekje stiet in grut ferskaat oan puzels: wurdsikers, fotopuzels, rebussen, wurdlidriedsels, hynstesprongen, sprekwurdpuzels, kategorysikers en wurdsudoku’s (Wudoku’s). By in wudoku moatte isogrammen makke wurde, wurden fan njoggen ferskillende letters. (it wurd ‘isogramke’ blykte dêrby sels ek in isogram te wêzen) De oplossings fan de puzels steane efteryn it puzelboek.
Regio Hannover
De Regio Hannover (Dútsk: Region Hannover) is in Kommunalverband besonderer Art yn it Dútske bûnslân Nedersaksen. It distrikt hat in unike status yn it distriktenstelsel fan Nedersaksen. Underdiel fan de Regio Hannover foarmet de stêd Hannover, de haadstêd fan it bûnslân, dy't deselde foarrjochten hat as in stêd dy't gjin diel útmakket fan in lânkring. De Regio Hannover is wat ynwennertal oanbelanget folle grutter dan de oare lânkringen yn Nedersaksen. It bestjoer is it Regionsparlament, dat foarsitten wurdt troch de Regionspräsident. Alle fiif jier wurdt der in nij regioparlemint en in nije Regionspräsident keazen. De funksje fan in Regionspräsident is te fergelykjen mei in boargemaster yn in stêd of gemeente.
Bêd
De measte bêden besteane út in sêft, langwerpich matras, meastal fan ferskate desimeters tsjûk, dat op in ramt fan hout of metaal leit dat in ledikant neamd wurdt. It matras rêst dêrby op in solide diel fan it ledikant, faak besteande út houtene ûnderlizzers, of op in metalene ûndergrûn fan in fearjend gaas. Om skansearring fan it matras tsjin te gean wurdt dêrtuskenyn meastal in matrasbeskermer fan jute of plestik tafoege. Matrassen wurde foar gebrûk omklaaid mei bêdrêding, besteande út lekkens en tekkens of in dekbêd en eventueel in sprei. Oan it hollenein wurdt yn 'e regel in kjessen omklaaid mei in sloop tafoege. As men op in bêd sliept hat, wurdt men yn 'e regel achte de bêdrêding neitiid wer te oarderjen, in proses dat bêdopmeitsjen hjit. It ledikant hat fierders faak in yn 'e breedte rjochtop steande planke oan it hollenein en net selden ek ien oan it fuottenein, hoewol't dat lêste ûnderdiel problematysk wêze kin foar langere sliepers. Guon bêden hawwe oan beide sydkanten ek opsteande rânen.
Bêden binne der yn in grut tal ferskillende soarten en mjitten. Sa hat men it ienpersoans- en it twapersoansbêd, mar ek it oardelpersoansbêd (Nederlânsk: twijfelaar). In ienpersoansbêd hat tsjintwurdich (yn Nederlân) meastal de ôfmjittings fan 90 sm by 2 m, wylst in oardelpersoansbêd 120 sm by 2 m mjit en in twapersoansbêd 180 sm by 2 m. In lits-jumeaux is in pear fan twa ienpersoansbêden njonken inoar, dy't tsjininoaroan skood wurde kinne om in twapersoansbêd te foarmjen. Gruttere bêdmjitten as twapersoans binne queen size en king size.
Sniehazzen
De sniehazzen (Latynske namme: Lepus) foarmje in ûnderskaai fan 'e klasse fan 'e sûchdieren (Mammalia), it skift fan 'e hazze-eftigen (Lagomorpha), de famylje fan 'e hazzen en kninen (Leporidae), de ûnderfamylje fan 'e echte hazzen en kninen (Leporinae) en it skaai fan 'e echte hazzen (Lepus). Ta dit ûnderskaai hearre trije soarten hazzen, dy't lânseigen binne yn Jeraazje en Noard-Amearika.
Berte fan Jezus
Evangeelje fan Lukas
Op de dei dat Joazef en Marije harren soan besnije lieten, krige it jonkje, neffens de oankunding fan de ingel oan Marije doe't hja noch swier reitsje moast, de namme Jezus. De bernetiid fan Jezus einiget yn Lukas mei de presintaasje fan Jezus yn de timpel (Lukas 2:21-52).
In the Valley of Elah
Produksje
In the Valley of Elah waard regissearre troch Paul Haggis nei in senario fan himsels op basis fan in idee fan Mark Boal en himsels. Haggis wie ek as produsint by dizze ûnôfhinklike film belutsen, yn 'e mande mei Patrick Wachsberger, Steven Samuels, Darlene Caamaño Loquet en Laurence Becsey. Hja wurken yn opdracht fan 'e filmstudio's NALA Films, Samuels Media en Blackfriars Bridge. Foar de film wie in budget beskikber fan $23 miljoen. De kamerarezjy wie yn 'e hannen fan Roger Deakins, en de filmmuzyk waard fersoarge troch Mark Isham. De opnamen fûnen yn 2006 foar it meastepart yn Nij-Meksiko plak; de sênes yn Irak waarden opnommen yn Marokko. Haggis woe oarspronklik Clint Eastwood foar de rol fan Hank Deerfield hawwe, mar dy sloech it oanbod ôf om't er it te drok hie mei oare projekten.
Edwert I fan Ingelân
Jonkheid
Edwert waard yn 'e nacht fan 17 op 18 juny 1239 berne yn it Paleis fan Westminster, as de âldste soan fan kening Hindrik III fan Ingelân en dy syn frou Eleönoara fan de Provâns. De Ingelske foarnamme Edward is fan Angelsaksyske oarsprong en wie dêrom nei de Normandyske Ferovering fan Ingelân yn 1066 yn ûnbrûk rekke ûnder de Ingelske adel, mar Hindrik wie tawijd oan 'e ferearing fan 'e hillich ferklearre Angelsaksyske kening Edwert de Belider, en besleat sadwaande syn soan nei dyselde te ferneamen. Hoewol't der in beskate noed bestie oer de sûnens fan 'e jonge prins, dy't yn 1246, 1247 en jitris yn 1251 slim siik rekke, ûntjoech Edwert him ta in ymposant man, mei in lingte fan 1.88 m. Dêrmei tuorre er fier út boppe de measten fan syn tiidgenoaten, en dêrom krige er al jong de bynamme 'Langskonk' (Longshanks) taparte.
Letter fersette Edwert him earst fûleindich tsjin 'e Profyzjes fan Oxford, in foarstel fan herfoarmingsgesinde Ingelske eallju dat de macht fan útlanners oan it Ingelske Hof oan bannen lizze moast. Meitiid feroare er lykwols fan miening, en ein 1259, doe't syn heit om utens wie, begûn er efter dy syn rêch om te yntrigearjen mei de herfoarmers. Dêrmei jage er syn heit, dy't miende dat er in steatsgreep oan it tarieden wie, de stupen op it liif. Nei ferskate jierren fan wat delkaam op ballingskip yn Gaskonje, kearde Edwert yn 1262 werom nei Ingelân, dêr't Simon fan Montfort, greve fan Leicester himsels ûnderwilens oan it haad fan 'e herfoarmers pleatst hie. Doe't er murk dat de herfoarmingsgesinde eallju op it rântsje fan in iepentlike opstân balansearren en dat syn heit op it punt stie om belies te jaan, stelde Edwert him ûnferwrigber oan 'e side fan syn heit op.
Regear
Mei't de sitewaasje yn Ingelân stabyl, wie, naam Edwert de tiid foar in lange oerlânske reis nei hûs troch Itaalje en Frankryk, wêrby't er û.m. Rome oandie. Werom yn Ingelân waard er op 19 augustus 1274 ta kening kroane. Koart nei syn troansbestiging begûn Edwert maatregels te nimmen om regaad te meitsjen en it gesach fan 'e Kroan fernijen nei it swakke regear fan syn heit. Dêrta fierde er in sintralistysk bewâld, dat de rjochten ôfnaam oan 'e adel. Wjerstân tsjin syn polityk drukte er hurdhannich de kop yn. Doe't Edwert syn geduerige militêre kampanjes de skatkiste ûnder druk setten, fierde er ferskate belestingherfoarmings troch, wêrûnder in fêste heffing op 'e útfier fan wol. In oare boarne fan ynkomsten waard foarme troch de Joaden, dy't ûnder de Ingelske wet it persoanlik besit fan 'e kening wiene. Sadwaande koe Edwert harren safolle útrûpelje as er mar woe, en dat died er ek.
In the Valley of Elah
Untfangst
Op 'e webside Rotten Tomatoes, dy't resinsjes sammelet, hie In the Valley of Elah in goedkarringspersintaazje fan 73%, basearre op 162 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Hoewol't guon fan 'e tema's fan Paul Haggis der mei de stompe bile yn bûtst wurde, is [de film] fierders in spannend moardmystearje sawol as in anty-oarlochsstellingname, mei in hypnotisearjend optreden fan Tommy Lee Jones." Op Metacritic, de wichtichste konkurrint fan Rotten Tomatoes, behelle In the Valley of Elah in goedkarringspersintaazje fan 65%, basearre op 37 resinsjes.
Prizen
In the Valley of Elah tinge op it Ynternasjonaal Filmfestival fan Feneesje yn 2007 mei nei de Gouden Liuw. Tommy Lee Jones waard foar syn fertolking fan Hank Deerfield yn 2008 nominearre foar de Oscar foar bêste akteur.
Fort Lauderdale (Floarida)
Skiednis
Yn 1896 lei de Florida East Coast Railroad in spoar oan troch it gebiet, wat de ûntwikkeling fan Fort Lauderdale folle makliker makke. Yn 1911 krige it plakje stedsrjochten, al hie it it jiers tefoaren noch mar 336 ynwenners. Yn 1915 waard de nije stêd útroppen ta haadplak fan Broward County. Pas yn 'e 1920-er jierren begûn Fort Lauderdale foar it earst flink te groeien. Yn 1935 fûn der yn 'e stêd in beruchte lynchpartij plak, doe't in plysjewein fan 'e dyk ôf riden waard, en de finzene dy't dêryn ferfierd waard (in swarte man dy't fan Rubin Stacy hiet en fertocht waard fan 'e berôving fan in blanke frou), troch in binde fan sa'n hûndert blanke manlju yninoar slein, ophongen oan in beam en doe deasketten waard.
Haghartsin (kleaster)
Haghartsin (Armeensk: Հաղարծին) is in kleasterkompleks by de stêd Dilidzjan yn de provinsje Tavûsj yn it noarden fan Armeenje. De skiednis fan it kleaster giet werom op de 10e iuw.
Jakobustsjerke (Rolde)
Skiednis
Al sûnt 900 hawwe der in tal houten tsjerken yn Rolde stien. In earste stiennen tsjerke waard om 1200 hinne in romaanske tsjerke boud, mar de hjoeddeiske goatyske tsjerke datearret fan de 15e iuw. De 52,75 meter hege toer waard it earst boud, nei alle gedachten troch Johan die Werckmeister, en dêrnei it skip mei it koer.
Ynterieur
De preekstoel yn de tsjerke is 17e-iuwsk en waard troch Dirck Bijmholt makke. Ut deselde tiid datearje it offerblok en de nachtmielstafel. Opfallend binne de brânskildere ramen yn it koer, dy't by grutte restauraasje yn de jierren 1960 skonken binne troch de provinsje Drinte. De ramen binne makke troch glesker Joep Nicolas. Seis ramen binne wijd oan de dingspels fan Drinte. Yn de flier lizze 17e- en 18e-iuwske grêfsarken. Ek leit oan de noardlike kant fan it koer in fragmint fan de 12e iuwsk lid fan in sarkofaach. It doopfont yn it koer liket in romaansk doopfont te wêzen, mar it is in replika út 2008 fan it 13-iuwske doopfont fan de Bonifatiustsjerke fan Vries. De earn oan de súdlike muorre fan it skip wie oarspronklik dekoraasje oan de oargelkas, en is by de restauraasje fan it oargel yn 1978-1981 ferwidere.
Veronica van Hoogdalem
Libben en karriêre
Njonken har wurk foar TMF wie Van Hoogdalem fanôf maart 2011 ek belutsen by it programma The Ultimate Dance Battle, op RTL5, wêrfoar't se as backstageferslachjouster optrede. In selde funksje ferfolle se yn it neijier fan 2011 by de talintejacht So You Think You Can Dance, ek op RTL5. Fanôf maart 2012 presintearre hja op Veronica it realitytillefyzjeprogramma The Pain Game. Fierders die se yn 2013 mei oan it survivalprogramma Expeditie Robinson. Yn 2014 en 2015 presintearre se mei Tim Douwsma it programma AVRO Junior Dance, by de AVRO. Fanôf septimber 2015 is Van Hoogdalem eltse wurkdei te sjen as ien fan 'e fjouwer presintators fan it realityprogramma Wie Is de Sjaak, op RTL5.
Gaby Amarantos
thumb|Gaby yn it programma Altas Horas
Kether Donohue
Libben en karriêre
Sûnt 2014 fertolket se de rol fan Lindsay Jillian yn 'e komeedzjesearje You're the Worst (dy't yn Nederlân útstjoerd wurdt troch Comedy Central). Dêrmei krige Donohue foar it earst ek om utens bekendheid.
Universiteit fan Algiers
De Universiteit fan Algiers Benyoucef Benkhedda (Arabysk:جامعة الجزائر - بن يوسف بن خـدة ) is in universiteit yn de haadstêd fan Algerije, Algiers. De universiteit waard stichte yn in 1909 en hat sân fakulteiten. De universiteit waard letter ferneamd nei de Algerijnske politikus Benyoucef Benkhedda (1920-2003).
Everwyn II fan Bentheim-Steinfurt
thumb|120px|Wapen Bentheim-Steinfurt Everwyn fan Bentheim-Steinfurt (Bentheim, 1461 - 13 desimber 1530), greve fan Bentheim en Steinfurt en pânhear fan de hearlikheid Bredevoort oant 1513, wie nei Hendrik fan Stolberg steedhâlder foar de gubernator fan Fryslân, fan 1509 oant 1515.